CELEX: 62014CN0429
Language: sk
Date: 2014-09-18 00:00:00
Title: Vec C-429/14: Návrh na začatie prejudiciálneho konania, ktorý podal Lietuvos Aukščiausiasis Teismas (Litva) 18. septembra 2014 – AS Air Baltic Corporation/Lietuvos Respublikos specialiųjų tyrimų tarnyba

24.11.2014   
            
            
               SK
            
            
               Úradný vestník Európskej únie
            
            
               C 421/21
            
         Návrh na začatie prejudiciálneho konania, ktorý podal Lietuvos Aukščiausiasis Teismas (Litva) 18. septembra 2014 – AS Air Baltic Corporation/Lietuvos Respublikos specialiųjų tyrimų tarnyba
   (Vec C-429/14)
   2014/C 421/31
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Lietuvos Aukščiausiasis Teismas
   
      Účastníci konania pred vnútroštátnym súdom
   
   
      Navrhovateľka v konaní o kasačnom opravnom prostriedku: AS Air Baltic Corporation
   
      Odporca v konaní o kasačnom opravnom prostriedku: Lietuvos Respublikos specialiųjų tyrimų tarnyba
   
      Prejudiciálne otázky
   
   
               1.
            
            
               Majú sa články 19, 22 a 29 Montrealského dohovoru vykladať v tom zmysle, že letecký dopravca je zodpovedný voči tretím osobám, okrem iného voči zamestnávateľovi cestujúcich, ktorý je právnickou osobou a s ktorým bola uzavretá zmluva o medzinárodnej preprave cestujúcich, za škodu spôsobenú meškaním letu, v dôsledku ktorého žalobcovi vo veci samej (zamestnávateľovi) vznikli dodatočné výdavky (napríklad zaplatenie diét)?
            
         
               2.
            
            
               V prípade zápornej odpovede na prvú otázku, má sa článok 29 Montrealského dohovoru vykladať v tom zmysle, že tieto tretie osoby majú právo uplatniť nárok voči leteckému dopravcovi na inom základe, napríklad podľa vnútroštátneho práva?